Gerîlayê HPGyî Yilmaz Uzun (Tolhildan Tekman) serra 2020î de Sêrt de hêrişê hewayî de pîya bi  5 hemrayanê xo şehîd bibi.
Keyeyê Uzunî eynî serre semedê girewtişê cenaza testê gonî viraşt û netîceyê girewtî. Rixmê nê cenazaya Uzunî Goristanê Bêkesan de bi zorî ameye definkerdene.
Esteyê gerîla Uzunî badê hîrê serran zereyê qûtîyêke de teslîmê keyeyê ci bîyî.
Babî Îbrahîm Uzunî ard ziwan ke ê 2020î ra nata kenê ke cenazaya xo bîgêrî la hema newe cenaza teslîm înan bîya. Keyeyî qutuya ke esteyê Uzunî tede yê girewt û verê xo da Tatosê Erziromî. Cenaza do dewa Bastokî ya Tatosî de bêro definkerdene. Ama musayene ke verê definkeridşî leşkeran mixtar û malayê dewe rê zext kerd ke wa camî de nimajê cenaza mero kerdene.
Dewleta tirke bi hewayêkê sîstematîkî vera cenazayan û goranê gerîlayan zextan kena.
Serra 2020î de Amed de esteyê gerîlayê HPGyî Agît Îpekî yo ke 2010 tewrê refanê gerîlayan bi û 2017 şehîd bi, bi kargo teslîmê dayîka ci Halise Aksoy bibî.
